CELEX: 22020D0554
Language: el
Date: 2018-06-12 00:00:00
Title: Απόφαση αριθ. 1/2018 της μεικτής κτηνιατρικής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 12ης Ιουνίου 2018 σχετικά με την τροποποίηση του προσαρτήματος 6 του παραρτήματος 11 της συμφωνίας [2020/554]

22.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 127/26
               
            
         ΑΠΟΦΑΣΗ αριθ. 1/2018 ΤΗΣ ΜΕΙΚΤΗΣ ΚΤΗΝΙΑΤΡΙΚΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΜΕ ΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΣΧΕΤΙΚΑ ΜΕ ΤΙΣ ΣΥΝΑΛΛΑΓΕΣ ΓΕΩΡΓΙΚΩΝ ΠΡΟΪΟΝΤΩΝ,
         της 12ης Ιουνίου 2018
         σχετικά με την τροποποίηση του προσαρτήματος 6 του παραρτήματος 11 της συμφωνίας [2020/554]
         Η ΜEΙΚΤΗ ΚΤΗΝΙΑΤΡΙΚΗ ΕΠΙΤΡΟΠΗ,
         Έχοντας υπόψη τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (1), και ιδίως το άρθρο 19 παράγραφος 3 του παραρτήματος 11,
         Εκτιμώντας τα ακόλουθα:
         
                     (1)
                  
                  
                     Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (εφεξής: «η γεωργική συμφωνία») άρχισε να ισχύει την 1η Ιουνίου 2002.
                  
               
                     (2)
                  
                  
                     Σύμφωνα με το άρθρο 19 παράγραφος 1 του παραρτήματος 11 της γεωργικής συμφωνίας, η μεικτή κτηνιατρική επιτροπή που συστάθηκε με τη γεωργική συμφωνία (εφεξής: «η μεικτή κτηνιατρική επιτροπή») είναι αρμόδια να εξετάζει κάθε ζήτημα σχετικό με το εν λόγω παράρτημα και την εφαρμογή του και να ασκεί τα προβλεπόμενα από το παράρτημα αυτό καθήκοντα. Το άρθρο 19 παράγραφος 3 του παραρτήματος 11 εξουσιοδοτεί τη μεικτή κτηνιατρική επιτροπή να τροποποιεί τα προσαρτήματα του εν λόγω παραρτήματος, ιδίως για να τα αναπροσαρμόζει και να τα επικαιροποιεί.
                  
               
                     (3)
                  
                  
                     Η απόφαση αριθ. 2/2003 της μεικτής κτηνιατρικής επιτροπής (2) τροποποίησε τα προσαρτήματα 1, 2, 3, 4, 5, 6 και 11 του παραρτήματος 11 της γεωργικής συμφωνίας για πρώτη φορά.
                  
               
                     (4)
                  
                  
                     Η απόφαση αριθ. 1/2015 της μεικτής κτηνιατρικής επιτροπής (3) τροποποίησε την τελευταία φορά τα προσαρτήματα 1, 2, 3, 4, 5, 6, 7, 10 και 11 του παραρτήματος 11 της γεωργικής συμφωνίας.
                  
               
                     (5)
                  
                  
                     Η Ελβετία έλαβε επί πολλές διαδοχικές περιόδους τη δυνατότητα παρέκκλισης από την εξέταση για την ανίχνευση της παρουσίας Trichinella στα σφάγια και τα κρέατα οικόσιτων χοίρων που προορίζονται για πάχυνση και σφαγή στα σφαγεία μικρής δυναμικότητας. Εδώ και πάνω από πενήντα χρόνια δεν εντοπίστηκε στην Ελβετία κανένα κρούσμα Trichinella. Επιπλέον, η Ελβετία διαθέτει πρόγραμμα ανίχνευσης που λειτουργεί αποτελεσματικά και δεσμεύεται ότι το κρέας οικόσιτων χοίρων που διατίθεται στην αγορά της Ευρωπαϊκής Ένωσης υποβάλλεται πάντοτε σε εξέταση για την ανίχνευση της παρουσίας Trichinella στα σφάγια και τα κρέατα οικόσιτων χοίρων. Συνεπώς, είναι δυνατόν να αρθεί ο προσωρινός χαρακτήρας της παρέκκλισης.
                  
               
                     (6)
                  
                  
                     Προκειμένου να μην παύσουν να χρησιμοποιούνται ήδη υπάρχουσες και επιτυχημένες πρακτικές και να διασφαλιστεί η νομική συνέχεια κατά τρόπο ώστε να μην προκληθεί οποιαδήποτε προβλέψιμη αρνητική συνέπεια, κρίνεται σκόπιμη η αναδρομική εφαρμογή της παρούσας απόφασης με ισχύ από την 1η Ιανουαρίου 2017.
                  
               
                     (7)
                  
                  
                     Η παρούσα απόφαση θα πρέπει να αρχίσει να ισχύει την ημέρα της έκδοσής της.
                  
               
                     (8)
                  
                  
                     Επομένως, θα πρέπει να τροποποιηθεί το προσάρτημα 6 του παραρτήματος 11 της γεωργικής συμφωνίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το προσάρτημα 6 του παραρτήματος 11 της γεωργικής συμφωνίας τροποποιείται ως εξής:
            
                        1.
                     
                     
                        Τα σημεία 4 έως 6 του κεφαλαίου «Ειδικοί όροι» αντικαθίστανται από το ακόλουθο κείμενο:
                        
                                    «4)
                                 
                                 
                                    Οι αρμόδιες αρχές της Ελβετίας αναλαμβάνουν την υποχρέωση να διασφαλίζουν ότι τα σφάγια και το κρέας οικόσιτων χοίρων που διατίθενται στην αγορά της Ευρωπαϊκής Ένωσης έχουν υποβληθεί σε εξέταση για την ανίχνευση της παρουσίας Trichinella στα σφάγια και τα κρέατα οικόσιτων χοίρων.
                                 
                              
                                    5)
                                 
                                 
                                    Στο πλαίσιο των εξετάσεων που αποσκοπούν στην ανίχνευση της παρουσίας Trichinella εφαρμόζονται στην Ελβετία οι μέθοδοι ανίχνευσης που περιγράφονται στο παράρτημα I κεφάλαια Ι και ΙΙ του εκτελεστικού κανονισμού (ΕΚ) αριθ. 2015/1375 της Επιτροπής (*1).
                                 
                              
                                    6)
                                 
                                 
                                    Κατ’ εφαρμογή των διατάξεων του άρθρου 8 [παράγραφος 1, στοιχείο α) και παράγραφος 3] του διατάγματος του DFI (Ομοσπονδιακού υπουργείου Εσωτερικών), της 23ης Νοεμβρίου 2005, σχετικά με την υγιεινή κατά τη σφαγή ζώων (OHyAb· RS 817.190.1) και του άρθρου 10 παράγραφος 8 του διατάγματος του DFI, της 16ης Δεκεμβρίου 2016, για τα τρόφιμα ζωικής προέλευσης (RS 817.022.108), τα σφάγια και τα κρέατα οικόσιτων χοιροειδών που προορίζονται για πάχυνση και σφαγή, καθώς και τα παρασκευάσματα κρέατος, τα προϊόντα με βάση το κρέας και τα μεταποιημένα προϊόντα με βάση το κρέας τα οποία δεν προορίζονται για την αγορά της Ευρωπαϊκής Ένωσης φέρουν ειδική σφραγίδα καταλληλότητας σύμφωνη με το υπόδειγμα που ορίζεται στο παράρτημα 9 τελευταίο εδάφιο του διατάγματος του DFI, της 23ης Νοεμβρίου 2005, σχετικά με την υγιεινή κατά τη σφαγή ζώων.
                                    Τα προϊόντα αυτά δεν μπορούν να αποτελούν αντικείμενο συναλλαγών με τα κράτη μέλη της Ευρωπαϊκής Ένωσης σύμφωνα με τις διατάξεις του άρθρου 10 του διατάγματος του DFI, της 16ης Δεκεμβρίου 2016.
                                 
                              
                           (*1)  Εκτελεστικός κανονισμός (ΕΕ) 2015/1375 της Επιτροπής, της 10ης Αυγούστου 2015, για τη θέσπιση ειδικών κανόνων σχετικά με τους επίσημους ελέγχους για ανίχνευση Trichinella (τριχίνης) στο κρέας (ΕΕ L 212 της 11.8.2015, σ. 7).»."
                        
                     
                  
                        2.
                     
                     
                        Το σημείο 7 απαλείφεται.
                     
                  
         
            Άρθρο 2
            Η παρούσα απόφαση εκδίδεται σε δύο αντίτυπα και υπογράφεται από τους συμπροέδρους ή άλλα πρόσωπα που είναι εξουσιοδοτημένα να ενεργούν εξ ονόματος των μερών της γεωργικής συμφωνίας.
         
         
            Άρθρο 3
            Η παρούσα απόφαση αρχίζει να ισχύει την ημέρα της έκδοσής της.
            Εφαρμόζεται αναδρομικά με ισχύ από την 1η Ιανουαρίου 2017.
         
         
            Βέρνη, 12 Ιουνίου 2018.
            
               
                  Για την Ευρωπαϊκή Ένωση
               
               
                  Ο επικεφαλής της αντιπροσωπείας
               
               Koen VAN DYCK
            
            
               
                  Για την Ελβετική Συνομοσπονδία
               
               
                  Ο επικεφαλής της αντιπροσωπείας
               
               Hans WYSS
            
         
         
            (1)  ΕΕ L 114 της 30.4.2002, σ. 132.
         
            (2)  Απόφαση αριθ. 2/2003 της μεικτής κτηνιατρικής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 25ης Νοεμβρίου 2003, σχετικά με την τροποποίηση των προσαρτημάτων 1, 2, 3, 4, 5, 6 και 11 του παραρτήματος 11 της συμφωνίας (ΕΕ L 23 της 28.1.2004, σ. 27).
         
            (3)  Απόφαση αριθ. 1/2015 της μεικτής κτηνιατρικής επιτροπής που συστάθηκε με τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων, της 17ης Δεκεμβρίου 2015, σχετικά με την τροποποίηση των προσαρτημάτων 1, 2, 3, 4, 5, 6, 7, 10 και 11 του παραρτήματος 11 της συμφωνίας (ΕΕ L 337 της 23.12.2015, σ. 128).